РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/379-15

28. септембар 2015. године

Б е о г р а д

ЗАПИСНИК

65. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 28. СЕПТЕМБРА 2015. ГОДИНЕ

Седница је почела у 11,00 часова.

Седницом је председавао Верољуб Арсић, председник Одбора.

Седници су присуствовали чланови Одбора: Радмило Костић, Милош Тошанић, Момо Чолаковић, Дејан Раденовић, Сузана Шарац и Золтан Пек.

Седници су присуствовали заменици чланова Одбора: Мирјана Марјановић, заменик Душице Николић, Далибор Радичевић, заменик Драгољуба Зиндовића и проф. др Владимир Маринковић, заменик др Милорада Мијатовића.

Члан Одбора Горан Ковачевићприступио је седници у току одлучивања о дневном реду.

Седници нису присуствовали Оливера Пешић, Никола Јоловић, Иван Јовановић, Војислав Вујић, Ђорђе Стојшић и Жика Гојковић, нити њихови заменици.

На позив председника Одбора, седници су присуствовали представници Министарства финансија: Ирина Стевановић Гавровић и Драгана Младеновић, виши саветници.

На предлог председника, Одбор је једногласно одлучио да се предложени дневни ред допуни тачком 3. „Разматрање захтева Данијеле Бокан, запослене у Управи за јавне набавке за давање писане сагласности за обављање додатно плаћене активности“.

На предлог председника, Одбор је већином гласова утврдио следећи

Д н е в н и р е д:

1. Разматрање Предлога закона о изменама и допунама Закона о порезу на додату вредност, који је поднела Влада, у појединостима;

2. Разматрање Предлога закона о изменама и допунама Закона о републичким административним таксама, који је поднела Влада, у појединостима.

3. Разматрање захтева Данијеле Бокан, запослене у Управи за јавне набавке за давање писане сагласности за обављање додатно плаћене активности.

\* \* \*

На предлог председника, Одбор је једногласно одлучио да, ради ефикаснијег рада Одбора, обави обједињену расправу у појединостима о сваком предлогу закона, након чега ће, употребом система електронског парламента, групним гласањем одлучивати о поднетим амандманима.

**Прва тачка дневног реда:** Разматрање Предлога закона о изменама и допунама Закона о порезу на додату вредност, који је поднела Влада, у појединостима

Поводом ове тачке дневног реда није било дискусије.

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

**И З В Е Ш Т А Ј**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о порезу на додату вредност.

Одбор је одлучио да предложи Народној скупштини да **одбије** следеће амандмане:

- на члан 5, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић;

- на члан 6, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић;

- на члан 11, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић;

- на члан 12, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић;

- на члан 13, који су заједно поднели народни посланици Дејан Николић, Борислав Стефановић, Гордана Чомић, Иван Јовановић, Драган Шутановац, Балша Божовић, мр Александра Јерков, Наташа Вучковић, Горан Ћирић, Весна Мартиновић, Јована Јовановић, Јован Марковић и Аида Ћоровић;

- на члан 13, који су заједно поднели народни посланици Марко Ђуришић, проф. др Нинослав Стојадиновић, Снежана Маловић, Биљана Хасановић – Кораћ, Горан Богдановић, Бранка Каравидић, Слободан Хомен и др Благоје Брадић;

- на члан 18, који je поднео народни посланик проф. др Јанко Веселиновић;

- на члан 18, који је поднео народни посланик Драган Јовановић;

- на члан 19, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић;

- на члан 25, који су, у истоветном тексту, поднели заједно народни посланици Зоран Живковић и Владимир Павићевић и заједно народни посланици Иван Јовановић, Борислав Стефановић, Гордана Чомић, Дејан Николић, Драган Шутановац, Балша Божовић, мр Александра Јерков, Наташа Вучковић, Горан Ћирић, Весна Мартиновић, Јована Јовановић, Јован Марковић и Аида Ћоровић;

- на члан 27, који су, у истоветном тексту, поднели заједно народни посланици Зоран Живковић и Владимир Павићевић и заједно народни посланици Иван Јовановић, Борислав Стефановић, Гордана Чомић, Дејан Николић, Драган Шутановац, Балша Божовић, мр Александра Јерков, Наташа Вучковић, Горан Ћирић, Весна Мартиновић, Јована Јовановић, Јован Марковић и Аида Ћоровић;

- на члан 30, који су, у истоветном тексту, поднели заједно народни посланици Зоран Живковић и Владимир Павићевић и заједно народни посланици Иван Јовановић, Борислав Стефановић, Гордана Чомић, Дејан Николић, Драган Шутановац, Балша Божовић, мр Александра Јерков, Наташа Вучковић, Горан Ћирић, Весна Мартиновић, Јована Јовановић, Јован Марковић и Аида Ћоровић;

- на члан 38, који су заједно поднели народни посланици Марко Ђуришић, проф. др Нинослав Стојадиновић, Снежана Маловић, Биљана Хасановић – Кораћ, Горан Богдановић, Бранка Каравидић, Слободан Хомен и др Благоје Брадић.

За известиоца Одбора на седници Народне скупштине одређен је Верољуб Арсић, председник Одбора.

**Друга тачка дневног реда:** Разматрање Предлога закона о изменама и допунама Закона о републичким административним таксама, који је поднела Влада, у појединостима.

Поводом ове тачке дневног реда није било дискусије.

На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

**И З В Е Ш Т А Ј**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Закона о републичким административним таксама

Одбор је одлучио да предложи Народној скупштини да **одбије** следеће амандмане:

- на члан 1, који су заједно поднели народни посланици Марко Ђуришић, проф. др Нинослав Стојадиновић, Снежана Маловић, Биљана Хасановић – Кораћ, Горан Богдановић, Бранка Каравидић, Слободан Хомен и др Благоје Брадић;

- на члан 6, који је поднео народни посланик проф. др Јанко Веселиновић;

- на члан 6, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић;

- на члан 8, који је поднео народни посланик проф. др Јанко Веселиновић;

- на члан 13, који је поднео народни посланик проф. др Јанко Веселиновић;

- на члан 20, који су, у истоветном тексту, поднели заједно народни посланици Зоран Живковић и Владимир Павићевић и народни посланик Балша Божовић.

За известиоца Одбора на седници Народне скупштине одређен је Верољуб Арсић, председник Одбора.

**Трећа тачка дневног реда:** Разматрање захтева Данијеле Бокан, запослене у Управи за јавне набавке, за давање писане сагласности за обављање додатно плаћене активности

Председник Одбора упознао је чланове и заменике чланова Одбора са захтевом Данијеле Бокан, запослене у Управи за јавне набавке на радном месту помоћника директора Управе, за добијање претходне сагласности Одбора за предавање на семинару који ће бити одржан на Златибору 23. и 24. октобра, у организацији ЕДУКОМ д.о.о.

Поводом ове тачке дневног реда није било дискусије.

На предлог председника, Одбор је већином гласова (9 за, 1 против и 1 члан Одбора није гласао) дао претходну писану сагласност Данијели Бокан, за предавање на семинару који ће бити одржан на Златибору 23. и 24. октобра, у организацији ЕДУКОМ д.о.о.

\* \* \*

Седница је завршена у 11,10 часова.

Седница је тонски снимана.

СЕКРЕТАР ПРЕДСЕДНИК

Александра Шашо Верољуб Арсић,с.р.